gentaiscool/nusaparagraph_topic huggingface dataset:
Kagak cuma kayak dengan alam dan budayanye, di Indonesia pun ade beragam agama yang diakuin. Nah tiap agama yang diakuin entu ade kitab sucinye masing-masing. Kitab suci-kitab suci dari tiap-tiap agama yang diakuin di Indonesia entu merupakan; Islam entu Alquran, Kristen Protestan entu Alkitab yang ade Perjanjian Lama dan Perjanjian Baru, kalo Kristen Katolik entu Alkitab Katolik (yang lengkap same keseluruhan 73 kitab kanonik, ade kitab-kitab Deuterokanonika, yang diakuin Gereja Katolik), kalo Buddha entu Tripitaka, kalo Hindu entu Weda, nah terakhir kalo Konghucu entu Wu Jing yang berisi 5 kitab dan Si Shu yang berisi 4 kitab. Buat lebih detail dan pastinye elu bisa cari tau lebih lanjut lagi ye.

Topic: religion
Sekarang waktunye kite bahas ye tipe-tipe kamar apa aja nyang ada di kapal pesiar Spectrum of the Seas ini tuh. Kite mulai dari harga nyang paling bikin geleng-geleng kepala ye. Nama kamanye Ultimate Family Suite, kapasitas kamar ini tuh bisa ampe muat 11 orang, buat kamar tipe ini tuh harga satu orangnye dikenain 231 juta, tapi ada pengecualian laen, buat orang ketiga ampe seterusnye nih cuma kena harga 31,6 juta. Kamar nyang kedua namanye Grand Love Suite, nyang harga perorangnye 105 juta, nah untuk orang nyang ketiga ampe seturusnye juga bayanye beda cuma kaga disebutin tuh berap-berapanye. Nah ada kamar tipe laen lag nih, ada Owner's suite, Grand Suite, ama nyang terakhir Golden Balcony, cuma kalo nyang terakhir ini kaga tau berapa harganye, nah 3,7 juta juga pake kamar nyang mane juga kaga dijelasin tuh. Seengannye bise jadi patokan kalo mau liburan nyang bener-bener bikin kesan ya harus rogoh kocek nyang dalem.

Topic: leisures
Rumah adat Betawi selanjutnye entu namanye rumah Gudang. Biasanye rumah Gudang bakalan banyak ditemuin di pedaleman. Rumah Gudang entu bentuknye manjang sebagaimane biasanye bentuk persegi panjang. Abis entu bentuk atapnye punya struktur pelana di atas dan dilengkapin sama ornamen jurai dan perisai. Selanjutnye, struktur kudanye dipake buat struktur atap pada rumah gudang. Di rumah gudang juga ade dua pembagian ruang dengan fungsinye yang beda. Ruang bagian depannye dipake buat nerima tamu, nah kalo ruang tengahnye entu buat dapur dan kamar tidur. Umumnye, rumah Gudang entu kagak ade bagian belakang, soalnye ruang belakang entu bakalan digabung sama ruang tengah. Nah entu die deskripsi rumah adat Betawi yang namanye Rumah Gudang.

Topic: culture & heritage
Marawis merupakan alat musik tradisional hasil dari perpaduan budaya antara budaya Betawi dan budaya Timur Tengah. Alat musik Betawi satu ntu sangat terkenal di Indonesia, bahkan diadaptasinye juga sebagai alat musik Bengkulu. Marawis mempunyai bentuk menyerupai rebana, namun terdapat perbedaan pada bentuknye. Marawis juga mempunyai bentuk yang lebih gempal dibandingkan dengan rebana yang mempunyai bentuk lebih pipih. Seperti halnye rebana, mawaris mempunyai unsur keagamaan yang kental karena seringkali digunakannye sebagai pengiring acara keagamaan, dan lirik lagu yang dibawakannye merupakan pujian, dan kecintaan pada Sang pencipta. Marawis dibedakannye menjadi tiga bagian berdasarkan pukulan atau nada yang dihasilkan seperti berikut;  Zapin, mempunyai nada lebih lambat, dan digunakannye untuk mengiringi lagu-lagu yang mempunyai suasana gembira. Misalnye lagu berbalas pantun saat di pernikahan khas Betawi, shalawat kepada Nabi Muhammad SAW dan lagu Melayu. Sarah, mempunyai irama dan nada yang menghentak serta membangkitkan semangat. Sarah digunakannye saat acara seperti mengarak pengantin. Zahefah, tidak terlalu berbeda dengan sarah mempunyai nada atau irama yang sama. Zahefah digunakan untuk mengiringi lagu di majlis.

Topic: culture & heritage
Elu punya pengalaman liburan yang berkesan? Sama temen atau keluarga? Aye punya pengalaman liburan berkesan bareng keluarga di vila batu. Aye waktu entu liburan bareng enyak, babeh, kakak-kakaknye aye, dan engkong serta neneknye aye. Pas liburan di entu vila, kite bener-bener ngabisin waktu bareng-bareng. Mulai dari ngeliatin pemandangan bareng-bareng, keliling sekitar kompleks vilanye, foto-foto di spot yang cakep-cakep bener, ngobrol di teras ataupun di ruang tengah, nonton TV bareng, nyiapin makan bareng, dan pastinye makan bareng juga. Karena liburannye bareng keluarga dan ngabisin waktu bareng keluarga, entu jadi pengalaman yang berkesan buat aye. Wajar aje soalnye kan kite sekeluarge idupnye udeh misah, aye bareng enyak-babeh, empok aye bareng lakinye, dan nenek-engkong aye tinggalnye juga misah. Jadi pas liburan dan kite ngabisin banyak waktu bareng, jad kerasanye berkesan bener.

Topic: leisures
Akhir pêkan adalah waktu nyang pas buat jonjon. Nonton pèlêm bisè jadi altêrnatip ngêlêpas pênêt supayè êlu kagak kêlêtihan mèntal karna gawèan. Kagak tibang ngêhibur, nonton pèlêm jugè banyak manpaatnyè. Bêrikut tigè manpaat positipnyè. Pêrtamè, ngilangin strès. Wayah nonton pèlêm, otak bakal ngêlêpasin hormon strès dan ngêgantinyè amè hormon èndorfin. Hormon êni ngêjè èmosi jadi lêbih stabil amè bahagiè. Kêduè, bêlajar hal baru. Nonton pèlêm ngêbantu êlu mahamin sudut pandang orang laèn sêkaligus ngêmêrluas pandangan. Bisè dari sêgi bahasè, budayè, atau, sêjarèh. Kêtigè, gasih inspirasi amè motipasi. Saban pèlêm ngasih wawasan nyang kagak êlu kêtauin sêbêlonnyè. Kitè bisè nangkêp pêsên amè pêlajaran bêrhargè liwat cêritè nyang disajiin.

Topic: leisures
Kota Bandung yang berada di daerah datarannye yang tinggi membuat kota ntu memiliki banyak destinasi wisata alamnye yang dikunjungi, selain terkenal dengan Ciwidey, Perkebunan Teh Rancabali saat ini sedang rame diomongin sama orang orang, boleh dibilang ntu tempat lagi jadi gacoannye orang orang buat berwisata dan foto foto pastinye. Meski lokasinye terbilang cukup jauh dari ibukota Bandung, Perkebunan Teh Rancabali terletak di daerah perbatasan dengan Kab. Cianjur. Sesuai dengan namanye, obyek wisata ini merupakan sebuah hamparan kebun teh yang menawan sejauh mata memandang. Selain ntu, udaranye yang sejuk membuat suasananye di sekitar perkebunan teh terbilang cukup menenangkan. Salah satu tempat orang girang buat poto poto, pade bejublek poto di jembatannye ntu kebun teh. Sayangnye meski menjadi salah satu obyek wisata alam yang populer, fasilitas di Perkebunan Teh Rancabali terbilang tidak terlalu lengkap. Hal ntu terjadi karena perkebunan teh ini terletak di pinggir jalan membuat lahan parkir wisatanye terbatas. Namun, untuk fasilitas lainnye seperti kamar mandi dan musholla tetap tersedia di Perkebunan Teh Rancabali.

Topic: leisures
Teknologi yang udeh berkembang ntu dengan cepat, membuat media sosial memiliki andil yang cukup besar untuk keberhasilan bisnis. Masyarakat saat ntu udeh bejibun menghabiskannye waktu dengan membuka sosial media. Lewat sosial media kite dapat menarik calon konsumen dengan mudah. Jangan lupa kite harus aktif di akun sosial media bisnis kite untuk membagikan konten menarik. Jika memiliki budget lebih, bisa menggunakan fitur berbayar untuk beriklan, agar konten kite ntu bisa muncul di halaman orang lain. Cara ntu merupakan salah satu cara agar kite memiliki customer yang loyal. Dengan adanya customer yang loyal, maka bisnis kite bakal lebih sustainable. Tingkatkan efisiensi dengan cara melakukan penghematan pengeluaran rutin. Tapi bukan karena menghemat pengeluaran kite ntu harus melakukan PHK terhadap karyawan.Cobalah berhemat dari pengeluaran dana rekreasi kantor, penggunaan listrik, atau cari supplier bahan baku yang lebih terjangkau.

Topic: business
Pas udeh gedean, aye udeh mulai diajak om-om nyang ngekos di kontrakan Baba aye tuh maenin bola. Aye mah cuma ngacak-ngacak orang maen aja, cuma tau kalo bola tuh buat ditendang. Ya pas itu aye maen bola tendang-tendangan aje ampe bosen. Pas tau bola pertama kali tuh juga kaga tau kalo maen bola tuh salah satu olahraga. Tapi, gara-gara dikenalin itu aye resep maennya, kalo kadang suka omelin ama Nyak, katanye perempuan tuh kaga pantes maen bola. Tapi, gar-gara sering latian jadinye aye tuh punya tendangan bagus, kaga melenceng trus juga kenceng. Nah, mulai dari situ tuh aye demen ama nyang namanye sepak bola.

Topic: sports
Elu suka olahraga ringan kagak? Aye sebenernye kagak suka olahraga sih ye, tapi aye lumayan overweight. Karena entu, akhirnye aye mulai nyoba olahraga-olahraga ringan yang gampang dilakuin gitu, kayak sit-up, plank, wall sit, dan laennye. Aye ngelakuinnye entu enggak langsung banyak per-harinye. Misalnye nih, abis salat Subuh aye cuma olahraga ringan sit-up 10 sampe 20 kali, sebelom sekolah aye sit-up lagi 10 sampe 20 kali, kadang juga sama plank dan wall sit. Abis entu pas jam istirahat aye sit-up lagi. Pas abis salat Zuhur aye sit up lagi. Terus pas sore, aye olahraga ringan lagi, kayak sit up, wall sit, dan plank. Terus abis salat Maghrib dan Isya pun aye ngusahain olahraga ringan yang gampang dilakuin. Intinye setelah beberape bulan aye rutin berolahraga ringan yang gampang dilakuin itu, aye turun berat badan sebanyak 12 kilo. Nah entu die deskripsi usaha aye buat nurunin berat badan yang overweight.

Topic: sports
Mini market sekarang tuh bisa jadi solusi ye kalo kita bingung mau makan, kadang rasanya males banget pengen makan gitu mauya yang instant aje. Nah diminimarket tuh disediain tuh nasi yang dibungkus ama rumput laut trus dalemnye ade isian. Bungkus luarnya pake plastik, nah kalo mau dimakan tuh kite liat caranye dulu biar kaga berantakan tuh pas lagi dibuka. Nah diplastiknye tuh ada cara-cara bukanya, terus pas udah dibuka bisa langsung dimakan. Selaen praktis buat dimakan, cemilan ini tuh mayan banget buat ganjel perut karna ada nasi putihnye. Kalo mau makin enak bisa diangetin dulu, terus kaga bisa disimpen lama-lama karna rasanya suka gaenak trus kalo udah dingin juga kaga enak karna jadi amis gitu rasanye.

Topic: food & beverages
Mampu ngêrêdèin strès mêrupakan atu dari sêkian manpaat bêrêndêm aèr angêt nyang paling nguntungi. Têrlêbih buat êlu nyang ngêmilikin sêgudang aktipitas atau amat rèpot amè ngêmilikin têkênan darèh tinggi. Bêrêndêm aèr angêt amat ngêbantu ngèntèngin kondisi ntu. Strès mêrupakan salèh atu kondisi nyang bisè ngêbunuh pêndêritènyè sêcarè pêrlahan. Buat ngêrêdèin strès, êlu bisè bêrêndêm dalêm aèr angêt. Êlu bakal ngêdapêtin kênyamanan wayah bêrêndêm dalêm aèr angêt dalêm bêbêrapè mênit. Bêrêndêm aèr angêt ibarat ngêlakuin latihan kardio rêndèh amè ngêjè jantung bêgawè ngêjadi lêbih rosa. Bêrêndêm aèr angêt sêcarè têratur mêrupakan carè sêmpurnè buat mompè amè ngalirin darèh kê jantung. Êlu bisè ngêlakuinnyè 2–3 kali dalêm sêminggu kalo kagak ngêmilikin waktu buat olahragè sêcarè têratur. 

Topic: slice of life
Bull Riding adalah sebuah olahraga rodeo yang melibatkannye seorang penunggang yang menungganggi seekor banteng dan berusaha untuk tetap menungganginya saat hewan tersebut berusaha untuk melepaskannye penunggang tersebut. Resiko dari Bull Riding yang sangat berbahaya ya ntu, dari terbentur badan atau kepala banteng, terjatuh bahkan terinjak banteng yang bisa menyebabkannye cedera parah hingga kematian. Bagi sebagian orang olahraga ntu sangat penting bagi kesehatan tubuh dan lainnye.  Olahraga ekstrim sama aje dengan manfaatnye yang kaga ekstrim. Ya ntu sering melibatkan kecepatan, ketinggian, aktivitas fisik tinggi dan peralatan yang sangat khusus. Selain ntu, untuk melakukan olahraga ekstrim ini kamu juga harus dilatih terlebih dahulu oleh instruktur atau pihak ahli yang mendampingi. Olahraga ntu kagak bisa dilakukan sendirian bagi pemula atau tanpa pendamping. Olahraga ekstrim ini juga banyak dipilih sebagian orang karena memang menantang dan menguji adrenalin.

Topic: sports
Nabi Luth AS kemudian berdoa kepada Allah SWT untuk menimpakan azab atas perbuatan yang dilakukan kaum yang mendustakannya. Allah SWT berfirman dalam QS Al-Ankabut ayat 30:  Artinya: "Luth berdoa: "Ya Tuhanku, tolonglah aku (dengan menimpakan azab) atas kaum yang berbuat kerusakan itu."  Allah SWT menimpakannye ntu azab kepada penduduk di kota ntu termasuk kepada istri Nabi Luth AS. Die termasuk orang yang tertimpa azab-Nya karena mendustakan Nabi Luth AS dan tetap mengikuti kebiasaan buruknye ntu kaum Sodom. Seperti diceritakannye di dalam ntu buku Hikmah Kisah Nabi dan Rasul karangan Abdullah Sani dan Muhammad Kadri, pada tengah malam atas petunjuk dari malaikat utusan Allah SWT, Nabi Luth beserta dua putrinya dan para pengikutnya meninggalkan kota Sodom. Ia turut mengajak istrinye, namun istrinya tetap bersama kaum Sodom yang tidak mau mengikutinye.

Topic: religion
Grêbêg maulud adalah puncak pêringêtan Maulid Nabi di Kêraton Yogyakarta. Grêbêg maulud dilaksanèin padè 12 bulan Mulud (Rabiul Awal) nyang dimulè jêm 07.30. Acarè dimulè paradê parè pêngawal istanè atau brêgada nyang makè sêragam lêngkêp. Sêlanjutnyè, jêm 10.00 tujuh gunungan nyang udèh disiapin bakal dibawè ninggalin Kêraton Yogyakarta. Wayah paradê nyêbêrangin Alun-Alun Lor, dilakuin tèmbakan salvo amè sorakan pêngawal kêraton nyang nyambut kêdatêngan gunungan. Limè gunungan dibawè ke Masjid Gêdhè Kauman amè duè gunungan laènnyè dibawè kê Kêpatihan amè Pura Pakualaman. Di sono dilakuin doa-doa dulu sêbêlon akhirnyè bakal dipêrêbutin masarakat. Prosèsi nyang ramè ênilah nyang ngêjadi asal-usul istilèh grêbêg.

Topic: religion
Pênjahat digital têrus ngêlakuin bêrbagè upayè pêranti ngêjêrat parè korban. Adè limè prilaku sêdêrhanè nyang bisè ningkatin kompêtènsi kêamanan digital. Pêrtamè, kagak ngêgunain katè sandi nyang gampang ditêbak amè ora ngasih tau kêpada orang laèn. Kedua, masarakat kudu ngamanin diri dêngan lêbih dari satu aksès kêamanan amè ngêpêrkaya diri dêngan pêrèntah digital nyang kagak umum. Kêtigè, kudu ngêpêrbaruin diri amè inpormasi têntang pênipuan amè kêamanan digital. Kéêmpat, waspadè têradap surèl phising dêngan ngêmêrèska tatè bahasè surèl. Tumannyah tulisan di surèl ntu bêrantakan amè ngêgunèin bahasè sènsasional. Kêlimè, sêlalu ngêcèk inpormasi kê laman atau akun mèdia sosial rêsmi. Akun-akun ntu tumannyah ditandèin amè cèntang biru.

Topic: technology
Rumèh radakng mêrupakan salèh atu rumèh adat suku Dayak nyang ngêjadi ciri khas Propinsi Kalimantan Barat. Rumah adat êni punyè panjang sêkitar 138 mètêr, lèbar 30 mètêr, amè tinggi 7 mètêr. Ukurannyè nyang panjang amè tinggi êni ngêlêbihin ukuran rumèh padè biasènyè. Bêbêrapè ciri khas dari rumèh adat êni adalah punyè kolong atau pondasi rumèh nyang tinggi buat bêrlindung dari binatang buas atau musuh. Ampè karang rumèh adat êni bisè kitè têmuin di bêrbagè komplèks pêrkampungan budayè di Jalan Sutan Syahrir, Pontianak. Rumèh adat êni jugè ngêjadi rumèh adat têrgêdé nyang adè di Indonèsia. Pilosopi rumèh bêbêntuk pêrsêgi panjang êni ngêgambarin tolèransi dari saban anggotè kêluargè. Bêntuknyè nyang amat panjang mampu ngênampung puluan kêpalè kêluargè amè ratusan orang.

Topic: culture & heritage
Pas adek sepupunye aye dibeliin nintendo warna putih, aye ikutan die maen game. Pas entu kite sering maen game Super Mario Bros. Saking seringnye sampe akhirnye aye demen bener sama Super Mario Bros. Akhirnye pas aye kelas 6 SD, aye dibeliin Gameboy warna pink buat maen Super Mario Bros. Nah tiap waktu luang, aye demen bener maenin entu game. Sebenernye banyak game laen di entu gameboy – kayak Sonic, tank, dan laennye – tapi aye sukanye maen game favoritnye aye aje, ya entu game Super Mario Bros. Soalnye Super mario Bros entu bentuknye agak mirip orang, terus maennye lari-larian dan kudu ngelewatin beragam rintangan buat naek ke level selanjutnye. Terus yang bikin semangat entu tiap level setting tempatnye beda. Pokoknye Super Mario Bros entu game favoritnye aye deh!

Topic: technology
Jun entu orangnye disiplin dan penuh aturan. Die selalu rencanain segala sesuatu jauh dari terlaksananye entu acara. Nah buat modelan kejadian kagak terduga kayak bencana alam, Jun pun udeh nyiapin perlengkapan buat bencana alam. Pertama, Jun beli tas ransel yang bisa dibawa dengan gampang, tapi muat banyak barang dan tahan aer. Kedua, Jun beli perlengkapan P3K dasar, misalnye entu kapas, kaen kassa, alkohol buat sterilisasi, obat luka, inhaler, obat flu-batuk, dan obat laennye. Ketiga, jun masukin senter. Keempat, Jun masukin beberape badogan instan dan aer. Kelima, Jun masukin selimut dan pakean. Entu die beberape persiapan yang Jun lakuin buat nyiapin dirinye buat kondisi bencana alam, yang bisa terjadi kapan pun. Nyok kite mulai siapin juga!

Topic: slice of life
Elu tau kagak, kalo teknologi entu juga ngedukung ke adenye perubahan gaya hidup yang ade sekarang ini dan dirasain oleh semua orang, termasuk orang yang ade di desa? Teknologi yang makin canggih emang bisa ngasi manfaat buat para manusia, misalnye mempermudah urusan atau kerjaannye mereka. Cuma kudu diinget, kalo orang dewasa ataupun para bocah ngegunain teknologi dengan cara yang kagak tepat, bakalan nimbulin dampak laen. Misalnye nih ye, dulu gaya hidup orang desa entu salah satunye gotong royong, tapi sejak adenye kemajuan teknologi, orang desa ninggalin sistem gotong royong. Jadinye teknologi yang makin canggih tetep kudu digunain secara tepat dan jangan sampe malah dapetin dampak kurang baeknye ye.

Topic: slice of life
Kêgiatan èkstrakurikulêr sêbagè wadèh pêngêmbangan potènsi pêsêrtè didik bisè ngasih dampak positip dalêm pênguatan pêndidikan karaktêr. Pêsêrtè didik diarêpin bisè ngêmbangin karaktêr propil pêlajar Pancasila, yakni bêrkebinèkaan global, bêgotong royong, krèatip, bêrnalar kritis, mandiri, bêriman, bêrtakwè kêpada Tuhan, amè bêrakhlak muliè. 
Satuan pêndidikan punyè kêwajiban pêranti nyêlênggarèin kêgiatan èkstrakurikulêr sêbagè wahanè ngêpasilitasin pêngêmbangan bakat amè minat pêsêrtè didik. Olèh sêbab ntu, kêgiatan èkstrakurikulêr kudu dikêlolè sêcarè sistimatis amè kêpolè supayè bêmuarè padè pêncapèian tujuan nyang dimaksud. Supayè bisè nyusun amè ngêmbangin kêgiatan èkstrakurikulêr nyang kêsistim amè kêpolè, pêrlu ngêmahamin carè amè tahapan nyang dipêrluin panduan nyang bisè ngêbimbing atuan pêndidikan dalam nyêlênggarèinnyè.

Topic: sports
Kêbêradèan mêsin cuci bisè ditêlusurin ampè masa awal pêradaban manusiè. Pênêmuan mêsin cuci bêrmulè dari kêbutuhan manusiè buat ngêrêsikin pakèan mêrèka. Kêbutuhan dasar ntu akhirnyè ngêlahirin sêrangkèan pênêmuan nyang hasilnyè dinikmatin amè masarakat modèrn. Dulu, nyuci pakèan makè lêngên adalah salèh atu gawèam rumèh tanggè nyang paling ngêjè capèk. Gawèan ntu dilakuin amè wadon nyang tuman ngumbah pakèan di sungèi atau di têmpat pêngumbahan umum. Mêrèka ngêgosok kaèn padè batu atau papan kayu. Sêlanjutnyè, mêrèka nambèhin pasir buat ngilangin nodè amè kotoran nyang nèmplok. Têrus, mêrèka mêrês cucian ntu sêbêlon nakolnyè makè pênakol kayu yang bêrtujuan buat ngilangin aèr nyang kêsisè.

Topic: technology
Yogya kite kenal ame pusat budaye, pusat Pendidikan,ame pusat wisata di Indonesia. Bukan cuman berpusat di Keraton, Yogya juge ternyate punye wisate hidden gems ntu adalah Pulau Ngitun. Pantai eni rendengan ame perbukitan subur di semua sisinye,  Selaen berenang atawa nikmatin pantai pasir putih, panorama alamnye juge bise dinikmati dari atas perbukitan. pantai eni bersih banget, Selaen berenang, ade aktivitas laen nyang bise kite lakuin dimarih ntu bise snorkelling lantaran warne aer lautnye nyang masih kebiruan ame makhluk laut indah nyang menghuninya. Selain ntu, ade pasir pantai pantai eni punye warne abu-abu ame merah muda soalnye ade plankton yang hidup di bibir pantai.

Topic: leisures
Nah, ini dia cemilan untuk aneka suasana. Orang Bandung memang piawai membuat beraneka cemilan dari keripik ini. Di toko oleh-oleh yang saya singgahi ini, aneka keripik mendominasi. Terbuat dari beraneka ragam bahan, dari mulai singkong, tempe, tepung, ubi, dan lain-lain. Harganya juga terjangkau, kisaran belasan ribu. Ada keripik yang pedaaaas sekali. Hahaha... kapok deh makannya. Perut langsung mulaaasss... Baru kali ini saya nggak kuat makan yang pedas-pedas, lantaran terlalu pedas. Jadi, kalau nggak kuat makan yang pedas-pedas, mending nggak usah beli deh ya. Bagi Anda yang anggaran biaya untuk beli oleh-olehnya terbatas, mending beli aneka keripik saja lantaran bisa dapat banyak

Topic: culture & heritage
Hari libur eni, aye bareng temen-temen rencananye mau plesiran nih ke Sukabumi. Mau ke Situ Gunung Suspension Bridge, tempat wisata eni ade di Kawasan Taman Wisata Gede Pangrango Jawa Barat, perjalanan dari Jakarte ke Sukabumi ntu kire-kire makan 3 jam, rada lama lantaran sampe ke lokasi belom ade akses tol, jadi mesti lewat jalur macet. Tiket masuk ke Situ Gunung Suspension Bridge ade beberape akses, ade nyang reguler cume 50 rebu, ade jalur VIP 150 rebu, ama ade VVIP 250 rebu. Bedanye, kalo reguler dari loket tiket mesti jalan kaki menuju ke jembatannye, jaraknye 2 kilometer. Nah kalo nyang VIP ame VVIP kite dianter pake motor, terus kite juge dapet makan siang gratis.

Topic: leisures
Biar anak-anak kecil pada paham tuh ama alat musik, ajarin aja bikin alat musik nyang simpel-simpel. Bocah kan lebih ngarti kalo disuruh buat kegiatan dari pada harus dengerin orang ngoceh buat jelasin tentang alat musik. Bocah tuh lebih nangkep kalo mereka tuh turut dilibatin. Kite kan tau anak kecil mana mau duduk diem apalagi dalam jangka waktu nyang lumanyan lama. Jadi kite mesti lebih kreatip lagi buat ngajarin anak-anak kecil supaya kenal ama alat musik daerah. Kan sayang kalo kite juga kaga peduli ama warisan budaya nanti siapa lagi. alag usah nunggu disuruh, kalo kite ada kemauan buat ngenalin juga ada aja pasti nyang bakal apresiasi.

Topic: culture & heritage
Bekerja, dan mendapatkan jabatan di perusahaan ternama adalah impian bagi sebagian orang. Terlebih jika kagak perlu turun ke lapangan seperti layaknye para pekerja kantoran. Pekerja kantoran umumnye akan mendapatkan fasilitas kerja yang memadai, meski tergantung juga pada jenis, dan kemampuan perusahaan. Fasilitas yang diberikan biasanye guna mendukung situasi bekerja yang nyaman, dan tenang sehingga bisa memberikan hasil yang optimal. Keterikatan sebagai pekerja kantoran dengan kebijakan yang diterapkan perusahaan tentu akan membuat kite lebih disiplin dalam bekerja. Begitu pun dengan jam kerja yang teratur setiap harinye yang mempermudah manajemen waktu kite menjadi lebih baik. Bekerja di perusahaan tentu bakalannye memberikannye kite kesempatan untuk mengasah skill profesional, dan menambah pengetahuan. Terlebih jika menjadi bagian dari sebuah proyek tim yang akan meningkatkan kreativitas, dan keterampilan kolaboratif.

Topic: business
Saban taunnyè, pêmêrèntah sêlalu ngêdorong parè kawulè mudè buat bêpartisipasi dalêm ningkatin pêrtumbuhan industri krèatip di Indonèsia. Industri krèatip adalah jênis usahè  nyang ngandêlin krèatipitas sêbagè sênjatè utamè. Industri êni amat urup bagi êlu nyang masing bêusiè mudè nyang amat paham dêngan pêrkêmbangan trèn amè kêpèngènan pasar. Kêlêbihan utamè dari industri êni adalah jumlèh modalnyè nyang rèlatip lêbih kêcit daripadè jênis bisnis laènnyè. Salèh atu conto kêsuksèsan pêlaku bisnis êni bisè êlu liat padè diri sêorang David Yuwono. Dêngan bêmodalkan duit sêgêdé 800 rèbu rupiah sêrtè krèatipitas nyang tinggi dalêm ngolah bahan kaèn dènim ngêjadi tas, bisnis lanang bêusiè 26 taun ntu karang bisè ngêraup omzet ampè lêbih dari 100 jutè pêr bulan.

Topic: business
Elu pernah ngedaki gunung? Ade cerita soal cara elu bertahan hidup di gunung? Mulai dari ngedaki gunung, ngelewatin beragam rintangan, jalan di semak belukar, dan diriin tenda kemping di tempat yang belom pernah dikunjungi sebelumnye, pastinye butuh persiapan khsusu dan kudu diperhatiin detailnye. Selaen persiapan fisik dan mental, buat ngedaki dan bertahan idup di gunung juga pastinye perlu persiapan perbekalan badogan yang cukup. Soalnye kalo pengaturan dan persiapan petualangan ngedaki gunungnye buruk, bisa aje malah berakibat tersesat selama perjalanan atau bahkan perbekalan badogannye udeh abis, padahal perjalanan belom selesai. Buat yang udeh profesional, pengetahuan tentang bertahan idup di tengah keterbatasan — kayak bertahan idup di gunung — pastinye jadi hal yang kudu wajib dimilikin, soalnye kejadian buruk bisa terjadi kapan aje.

Topic: slice of life
Mêntêri Kêuangan, Sri Mulyani Indrawati, bilang bahwa pêran tèknologi digital amat pênting padè saat têrjadinyè krisis duniè. Bêlajar dari pandêmi Covid-19 nyang ngêlumpuhin ampir sêmuè sèktor, inprastruktur digital amat ngêbantu supayè kêidupan amè rodè pêrèkonomian têrus bêputêr. Jadi, pêran tèknologi digital amat pênting dan padè saat nyang amat kritis, inprastruktur digital kudu adè. Indonèsia sêbagè nêgarè gêdé puguh amat ngêbutuhin atau pêrlu punyè inprastruktur digital êni. Padè awal pandêmi wayah duniè kêsèhatan lagi dilandè krisis karna vaksin Covid-19 bêlon ditêmuin, tèknologi digital ngêjadi juru sêlamêt bagi aktipitas atau kêgiatan masarakat. Soalnyè, digitalisasilah nyang ngêmungkinin kitè buat têtêp bisè saling bêrintêraksi dalêm kêgiatan pênting kayak rapat atau koordinasi.

Topic: technology
Padè suatu sorè Pak Budiman nêmênin bininyè bêlanjè kêbutuhan bulanan di toko swalayan. Baru ajè kêluar dari toko swalayan, bini Pak Budiman disampêrin sêorang pêngêmis wadon nyang ngêgèndong putri kêcitnyè. Bini Pak Budiman ngasih sêjumlèh duit kêpadènyè. Wayah pêngêmis wadon ngêliat duit nyang ditêrimè, bêtapè girangnyè diè. Diè ngucap sukur kêpadè Allah dan bêtêrimè kasih kêpasè bini Pak Budiman dêngan kalimat-kalimat pênuh kêsungguhan. Pak Budiman kagak nyangkè diè bakal ngêdêngêr rèspons nyang bêgono ngêjè haru. Pak Budiman ngirè pêngêmis wadon tadi tibang bakal bêrucap têrimè kasih. Tapi, nyang diucapin pêngêmis wadon tadi sungguh ngêjè Pak Budiman têrpukau. Diè tibang nêrimè karunia sêgêdè sêpulu rèbu udèh sêdêmikian hêbatnyè bêsukur.

Topic: religion
Kelas Doel lagi kedatengan pemanjat tebing propesional. Enih orang didatengin ame ekskul alam kolaan Doel. Tujuannye mau ngenalin alam sekaligus soal propesi die. Badannye tegep gituh, Doel kagum liatnye. Katanye, blio udeh ikutan ekskul pecinte alam dari pas SMA. Mulai dari sonoh, die demen bangat ame alam, terutame pegunungan gituh. Makanye, die pokus belajar manjat tebing nyang bae dan bener. Manjat tebing, katanye, jadi sala atu olahrage alam bebas bagian dari teknik manjat gunung kalo kagak bise ditempuh pake jalan kaki, jadi kudu ngebutuhin alat-alat ame teknik tetentu. Biasanye, manjat tebing dilakuin di daerah nyang bekontur batuan tebing besudut kemiringan lebih dari 45 derajat, ame punye tingkat kesulitan tetentu. Di Indonesia, pas 2004, manjat tebing diresmiin jadi cabang olahrage nyang dilombain di PON dengan tujuan ngerebut 14 medali emas. "Gimane, tetarik buat belajar begini-ginian, kagak?" Tanye si abangnye. Kelas Doel mesem-mesem. Pengen!

Topic: sports
dengan menjalankan puasa Ramadhan juga memiliki keterkaitan yang begitu erat di antara manusia satu dengan manusia lainnya, seperti timbulnya rasa simpatik serta rasa kebersamaan, timbulnya semangat untuk saling tolong menolong, dan masih banyak lagi. Selain itu, puasa merupakan salah satu bentuk ketentuan Allah yang harus dJadi, dari Firman Allah SWT di atas bisa disimpulkan bahwa melaksanakan puasa Ramadhan adalah wajib hukumnya, dimana hal tersebut adalah bentuk pertanggungjawaban manusia kepada penciptanya secara langsung serta kegiatan yang menyangkut aspek hablum minallah.ijalankan oleh setiap mukmin, dimana dalam syariat islam tujuan berpuasa adalah untuk meningkatkan kualitas ketakwaan kita.  Maka dari itu kita sebagai umat islam wajib menjalankan kewajiban puasa ramadhan agar dapat menambah ketakwaan kita sebagai wujud ketaatan kita sebagai umat islam.

Topic: religion
Cerita dan pengalaman melaksanakan kegiatan Shalat Tarawih di bulan Ramadan singkat ini cocok untuk karangan anak SD. Kami berangkat dari rumah sekitar pukul 19.00 WIB, dan selang beberapa menit akhirnya azan Isya pun tiba. Suasana Tarawih di hari pertama cukup ramai, bahkan saf jamaah laki-laki maupun perempuan penuh hingga 6 baris ke belakang. Sebagaimana ketentuan yang telah ditetapkan oleh imam masjid, kami tidak boleh terlebih dahulu meminta tanda tangan penceramah sebelum kegiatan Shalat Tarawih dan Witir berjamaah selesai dilaksanakan. Maka darinya, saya akan bertadarus bersama orang tua di rumah, tepatnya setelah kegiatan sahur atau sebelum berangkat ke sekolah. itu adalah pengalaman pengalaman mengikuti Shalat Tarawih di bulan Ramadan yang bisa dijadikan contoh karangan khususnya untuk anak SD.

Topic: religion
Ngisi liburan barêng têmên bisè dilakuin amè bêrbagè kêgiatan. Sêlaèn nyaba kê têmpat wisatè, liburan jugè bisè diisi amè nyaba kê panti asuhan. Banyak bangêt panti asuhan nyang nampung bocah-bocah yatim, piatu, atau yatim piatu di sêkitar kitè. Kalo kitè punyè rêjêki lêbih, bolèh bangêt rêjêki kitè ntu kitè alokasiin buat bêrbagi atau ngadèin bakti sosial. Wayah nyaba kê panti asuhan, kitè bakal banyak bêlajar dari bocah-bocah tulus nyang tinggal di sono. Bocah-bocah di panti asuhan bakal ngajarin kitè supayè jadi orang nyang gampang bêrbagi kê sêsamè, ngajarin kitè buat kagak mêntingin diri dèwèk, ngajarin kitè arti kêbahagièan, amè banyak hal-hal baèk laènnyè.

Topic: leisures
Di Jakarte salah satu kota yang kebek, warganye bejibun, bikin hawanye jadi makin panas etdah.Hawa kaya gitu enaknye minum yang seger, salah satu gacoannye warga Jakarte ya es selendang mayang, rasanye nyang manis, seger bikin orang pade girang makannye. Tempo dulu ntu es selalu lewat dimane-mane, dijual dimane-mane. Zaman sekarang udeh jarang ntu es ditemuin, tapinye di daerah pasar baru masih ade yang jual ntu es. Harganye juga murah bener segelas cuma goceng aje. Tapi rasannye ntu es selalu bikin ati girang, diminum siang-siang bikin cuacanye yang panas makan es selendang mayang ajib bener dah pokoknye. Warna agernye warna warni bikin mata jadi seger dah liatnye ajib dah pokoknye ntu es selendang mayang.

Topic: food & beverages
Kola entu baru nikah. Die dan suaminye sempet pacaran mungkin sekitaran 3 sampe 4 bulanan atau lebih atau kurang, aye lupa, alias kagak pernah inget juga. Nah karena umurnye kagak beda jauh antara Kola dan lakinye, mereka jadi santai aje ngejalaninnye, kagak kaku. Udeh kayak temen yang tinggal serumah itu. Mereka juga sama-sama demen bercanda. Jadinye keidupan dengan pasangan versi mereka berdua entu penuh kesantaian dan bercandanye. Entu lah pentingnye nyari jodoh yang bisa cocok. Nyok milih jodoh dengan lebih selektif lagi! Supaye dapet pasangan yang klik atau setidaknye bisa kerjasama bareng supaye entu rumah tangga tentram, damai, dan awet.

Topic: slice of life
Lingkungan gawèan mungkin pênuh dêngan tênggat waktu nyang kêtat amè rèpisi nyang kagak adè abisnyè. Tapi, jangan lupè bahagiè di têmpat gawè karna ntu amat pênting. Tau kagak sih salèh atu hal nyang bisè ngêjè bahagiè di têmpat gawè adalah kêhadiran têmên-têmên nyang bisè jadi têmpat bêrbagi atau sêkadar kongko wayah lagi pênêt? Aktipitas kongko sêbêntar di jêm mindo têrnyatè bisè ngêbantu ngêrêdèin strès, loh. Tapi, pastiin êlu jugè bisè misèhin masalèh pribadi amè gawèan. Banyak kasus têmpat gawè bêrobah jadi kêrasè nyêrêmin tibang karna milikin masalèh pribadi nyang mêngaruhin gawèan jugè. Jadi, pênting buat êlu buat bisè nyaring têmên nyang suportip amè têmên nyang tibang ngasih drama kagak pênting.

Topic: business
Pêmakèan bawang padè saban masakan ngêjè citè rasè masakan jadi lêbih sêdêp. Tapi, sêbêlon bawang ntu dimasupin kê dalêm masakan, êlu kudu nêtêk-nêtêk bawangnyè sêcarè manual makè piso. Aktipitas nêtêk bawang êni kadang bikin awang karna butuh waktu lamè, udèh gono bikin matè amè jari pêrih. Nah, solusinyè adalah mêsin pênêtêk bawang. Mêsin pênêtêk bawang êni bêpungsi buat nêtêk bawang sêcarè gampang dalêm waktu nyang gasik. Êlu bisè bêli mêsin pênêtêk bawang sêcarè langsung di pasar atau jugè bêli daring liwat lokapasar kayak Shopee amè Tokopèdia. Hargènyè macêm-macêm mulè dari puluan rèbu ampè ratusan rèbu. Êlu tinggal sêsuèin ajè amè kêbutuhanlu. Karang nêtêk bawang kagak bikin pêrih lagi dah.

Topic: food & beverages
Buat ngêliwatin bêrbagè rintangan, pêmaèn parkur kudu punyè pokus nyang baèk amè puguhnyè punyè kêmampuan lari, lompat, bêrayun, bêguling, ama manjat nyang baèk. Otot inti ntu jadi pusat dari sêluruh awak nyang bêtanggung jawab buat nêkuk, mutêr, ama ngasih kêrosaan bagi kêsêluruhan awak. Salèh atu manpaat parkur buat kêsèhatan nyang paling utamè adalah bisè ngêningkatin kêrosaan tulang. Wayah parkur, mangkè bakal banyak ngêlibatin gêrakan ngêlompat di dalêmnyè. Mênurut pênêlitian nyang dilakuin Unipêrsitas Missouri ngêdantain kalu latian ngêlompat cukup aman ama èpèktip dalêm ngêningkatin kêpadêtan tulang. Kayak nyang êlu kêtauin, kalu parkur ngêlibatin awak bagian atas amè bawèh sêhinggè ngênimbulin dampak positip dalêm ngêbangun kêrosaan tulang.

Topic: sports
Liburan ahir taon ini rencananye aye ama keluarge kagak mau ke mane-mane, sabab kapan hari ntu kate berita nyang ade di TV, COVID-19 ningkat lagi jumlahnye. Pan puyeng ni pala semisal lagi liburan eh malah nepa ntu virus ke keluarge kite. Mana lagi banyak pisan bencana di mane-mane, ude kaga bisa dah liburan ke pantai atawa ke gunung gitu, kebayang banget kalo lagi asik-asik liburan malah kelabakan nyari bantuan, amit-amit jabang bayi. Nah buat nyiasatin bocah-bocah nyang pade rungsing sabab kagak ke mane-mane, aye jabanin dah bikin kemping di rumah, ama babancakan bareng sodara deket rumah. Yah moga-moga aje ni liburan berkesan ye buat bocah, biar kagak kemane-mane tapi banyak elmu nyang bisa didapetin selama di rumah.

Topic: leisures
Tempat kita staycation tuh namanye Grand Whiz Poins Simatupang, awalnye kaga tau nih tempat ada di mana trus begimana bentukannye juga aye kaga paham. Kite sekelurga tuh berangkat ba'da sholat dzuhur supaya pas tuh ama waktu check ini jam 2 siang. Nyampe di sana tuh aye sempet bingung karna ini nyang mana pintu masuknya ye karna kaga keliatan kalo ada hotel di situ, nyang aye liat cuma mal tuh, nah kita masup dari kanan tuh trus mesti naik lift lagi. Pas nyampe di lobby baru keliatan tuh bentukan hotelnye begimana, jadi hotel ini tuh jadi satu ama apartemen. Sambil nungguin Mpok aye ngurusin buat masuk kamar aye duduk tuh karna pegel bawa barang-barang seabrek nyang disuruh bawa ama Nyak. Kaga pake lama kite naek dah ke kamar, Mpok milih nyang ada dua kamarnye jadi Nyak ama Babeh kaga keganggu.

Topic: leisures
Bandung kagak tibang punyè têmpat wisatè alam dêngan pêmandangan nakjubin, tapi jugè punyè wisatè sêni nyang unik amè krèatip. Wot Batu, ntulah namè galêri sêni karyè Sunaryo, sêorang sêniman kêlahiran Banyumas nyang tinggal di Bandung. Sêsuè namènyè, galêri êni bêrupè batu nyang disusun sêdêmikian rupè sêhinggè ngasilin karyè pênuh maknè. Konsèp utamènyè adalah sêbagè wujud jêmbatan spiritual amè kêsêimbangan antarè jiwè amè ragè. Wot Batu dibangun di atas lahan sêlêga duè hèktar dêngan tatè kêlolè nyang boto. Sêlamè di lokasi, bêrbagè aktipitas bisè dilakuin, misalnyè nonton pidio pêngêjèan Wot Batu, nikmatin èksotisnyè Wot Batu, jonjon di taman, amè bêlajar têntang rèplèksi kêidupan.

Topic: leisures
Wayah êni pênggunèan intêrnèt udèh ngêjadi kêbutuhan sêari-ari nyang kagak tibang bisè dipakè sêbagè sumbêr hiburan, tapi jugè saranè nyari duit. Bagi êlu nyang punyè kêtêrampilan sêrtè minat dalêm industri bisnis digital, usahè rintisan mêrupakan pilihan nyang urup buat êlu. Jênis usahè nyang lagi ramè dalêm atu dékadê têrakhir êni padè dasarnyè bisè diartiin sêbagè suatu bêntuk wirèusahè nyang manpaatin duniè digital sêbagè pusat kêgiatan bisnis. Hal êni nyakup prosès jual beli atau transaksi antêrindipidu, baèk bêrupè barang atau jasè. Salèh atu pêlaku modèl usahè êni nyang udèh ngêdulang kêsuksèsan di Indonèsia adalah situs Kaskus. Bêrawal dari sêbuah porum digital, Kaskus karang udèh ngêjêlma ngêjadi sêbuah platporm nyang nyêdièin bêragêm jasè amè ngêpasilitasin kêgiatan jual beli sêsamè pênggunènyè. Dêngan jasè ntu, situs êni mampu ngêraih omzèt miliaran rupiah saban taunnyè.

Topic: business
Biasanye kalo kite mau makan ato minum dalem islam tuh kan kaga boleh nih makan sambil diri. Cuma kalo sekarang tuh kondangan pada diri tuh makannye, udeh jadi hal nyang biasa kalo makan tuh sambil diri. Mangkanye kalo lagi kondangan gitu tuh aye suka nyari tempat di pinggir biar sambil agak nongkrong. Nah tergantung situasinye kalo emang udeh kaga mungkinin buat agak duduk trus terlalu penuh ya mao kaga mau harus diri. Mangkanye kalo emang mau nyelenggarain acara tuh bingung, kalo di rumah kan jamnye lebih lama trus pasti kite duduk. Tapi ya emang lebih repot, karna kan ngurusin ape-ape sendiri tuh.

Topic: religion
Pêrnèh ngêrasè kêsulitan ngatur waktu wayah bêgawè dari rumèh? Êlu kagak dèwèkan. Hal ntu lantaran kaburnyè batêsan antarè kantor amè rumèh. Bêgawè di kantor nawarin batêsan nyang danta antarè kêidupan karièr amè kêidupan pribadi. Aturan kantor nyêbut dêngan danta kapan pêgawènyè kudu masup amè pulang sêrtè kapan pêgawènyè kudu ngasoh siang. Dêngan bêakhirnyè jêm kantor, bêakhir pulè gawèan ari ntu. Laèn halnyè wayah bêgawè dari rumèh. Pêrlu manajêmèn waktu nyang amat baèk buat bisè ngatur batêsan. Sêkali gè bisè, bêgawè dari rumèh lêbih ngêlêlahin kêtimbang bêgawè dari kantor. Êni karna distraksi kêmungkinan lêbih banyak. Misalnyè, ngêrêsikin rumèh, ngasih gêgarês hèwan, atau mungkin kêganggu sêcarè kagak langsung amè lingkungan sêkitar.

Topic: business
Siape nyang kaga kenal ama hewan satu eni, hewan laut nyang punye badan beruas-ruas mirip kaye udang. Lobster jadi salah atu makanan laut nyang mayan populer di seluruh dunie, selaen ikan, udang ama kepiting. Daging lobster nyang pulen emang cocok dibikin apaan bae ge. Punye ukuran nyang gede, olahan lobster emang bisa muasin ama manjain lidah. Lobster termasuk salah atu seafood nyang hargenye mahal. Kaga heran emang, selaen rasenye nyang sedep lobster juga punye kandungan gizi nyang bisa nyehatin badan, kandungan Asam lemak omega-3, selenium, karbohidrat, protein, lemak, kalsium, zat besi, tembaga, zinc, fosfor, magnesium, vitamin A, vitamin B12 ama vitamin E, semuenye dibutuhin ama badan. 

Topic: food & beverages
Alhamdulillah, sêbêlon waktu ntu ayè memutuskan buat keluar dari pekerjaan, ayè udèh memiliki danè darurat buat menopang kebutuhan ayè 6–12 bulan kê depan buat jaga-jaga dalêm jangka waktu segitu ayè bêlon mendapatkan gawè kembali. Têrnyatè, danè darurat ayè bênêr-bênêr terpakai karna sebulan sêudèh ayè keluar pekerjaan, korona mulè ngêjadi-jadi amè menghalangi ayè buat melamar gawè di wayah orang-orang padè dirumahkan. Walaupun kebutuhan ayè masih ditanggung olèh orang tuè, sêkagaknyè buat duit ayè jajan keluar sesekali amè pèngèn beli sesuatu ayè menggunakan dari danè darurat nyang ayè miliki. Alhamdulillah, ampè sekarang danè darurat ayè masih tersisa walaupun udèh menipis. Êni pelajaran juga buat ayè bahwa kê depannya memang kudu punya danè darurat karna êlu kagak akan pernah tau apa nyang terjadi di masa nyang akan datêng.

Topic: slice of life
Masalah makanan emang masalah cocok-cocokan. Ada bae nyang jadi perkara kalo soal ini. Misalnye, kalo makan piza, ade nyang cocok ame roti tebel, ade juge nyang demennye tipis. Ade nyang demen pinggirannye isi mozzarella, ade juge nyang demen isiannye saos jenis laen. Macem-macem, dah. Nah, Domino's Pizza bisa bangat, neh, jadi gacoan kalo pengen piza nyang macem-macem ngikutin selera sendiri. Di mari, pelanggan bisa milih sendiri ukuran piza, tebel-tipisnye roti, isian pinggiran, ame topping di atasnye. Buat ukuran, ade tiga pilihan: kecit (personal), sedeng (medium), ame gede (large). Perkara tebel-tipis juge dikasih tiga pilihan: tipis (thin crust), sedeng (hand-tossed), ame tebel (pan pizza). Soal isi pinggiran juge Domino's nyediain tiga varian: saos keju (cheese burst pizza), sosis frankfurter-saos mustard-saos rustic (frankie sausage crust), ame keju mozzarella (filled mozzarella crust). Nyang paling banyak pilihannye ntu buat topping. Macem-macem bangat, misalnye beef rasher, cheesy sausage, chicken delight, ampe veggie mania. Tapi, jan lupa dicocokin ame jenis piza nyang dipesen, ye!

Topic: food & beverages
Ngomongin wirausaha, kudu bangat liat dari akarnye. Wirausaha enih berasal dari due kate, nya entu "wira", nyang artinye pejuang, pahlawan, manusie unggul, bebudi luhur, wataknye agung, dan berani, ame "usaha", nyang artinye bebuat sesuatu ato bekerja. Jadi, kalo digabungin, wirausaha punye arti orang nyang ngelakuin suatu usaha berupe ngebuat suatu produk, nentuin care produksi, nyusun operasi buat pengadaan produk baru, ampe nyang ngatur pekara modal ame pemasarannye. Wirausaha lebih dikenal sebage bisnis mandiri nyang semue urusannye, temasuk sumber daye ame upaya ngejalanin dan ngembanginnye, dibebanin ke si wirausahawan ato pelaku bisnisnye. Sejaoh enih, wirausaha udeh banyak ngebantu turunnye angka pengangguran di Indonesie.

Topic: business
Kata Natal berasal dari bahasa Portugis yang berarti “kelahiran”. Hari Natal adalah hari raya umat Kristen yang diperingati setiap tahun oleh umat Kristiani pada tanggal 25 Desember untuk memperingati kelahiran Yesus Kristus. Dalam tradisi barat, peringatan hari Natal juga mengandung aspek agamawi dan non-agamawi. Beberapa tradisi Hari Natal yang berasal dari Barat antara lain adalah pohon Natal, kartu Natal, bertukar hadiah antara teman dan anggota keluarga serta kisah tentang Santa Klaus atau Sinterklas. Perayaan Natal baru dimulai pada sekitar tahun 200 M di Aleksandria (Mesir). Para teolog Mesir menunjuk tanggal 20 Mei tetapi ada pula pada 19 atau 20 April. Di tempat-tempat lain perayaan dilakukan pada tangal 5 atau 6 Januari; ada pula pada bulan Desember. Perayaan pada tanggal 25 Desember dimulai pada tahun 221 oleh Sextus Julius Africanus, dan baru diterima secara luas pada abad ke-5.

Topic: religion
Kota Bogor ude terkenal surga kuliner setelah kota Bandung, apelagi kalo ude ari sabtu minggu, bejibun pelancong nyang datang ke kota hujan eni paling banyak dari ibu kota Jakarte cuma buat kulineran, nah kalo mau ngerasain makanan asli Bogor ade namenye daerah pecinan di Jalan Surya Kencana Kota Bogor, beragam tu macem asinan Gang Aut, lumpia basah, jajanan ame cemilan khasnye Bogor juge ade, macem tales, tempe ame oncom goreng, nyang biasanye ntu cemilan kering dijadiin buah tangan atawa oleh-oleh kalo ude mau balik dari Bogor, kalo pelancong nyang dateng ke Bogor pake kereta api ade tu deket stasion Bogor nyang jual kue bolu talas, emang sih eni makanan baru aje muncul, cume lantaran ade embel-embel talas jadinye disambung-sambungin dah tu kalo bolu talas jadi buah tangan kalo melacong ke kota hujan eni.

Topic: food & beverages
Pas aye ikut pulang kampung, di desa tuh rumahnye juga sama semua. Pas aye pikir kok rumah adat di sini tuh mirip ama rumah adat Betawi kebaya. Tapi, kaga mirip amat juga, keliatan mirip kalo diliat sekilas. Perbedaannya bisa kita liat dari atep, atep rumah Kebaya ama Joglo tuh bisa diliat dari motifnye. Kalo rumah Kebaya pan kaya lipetan kebaya nah kalo Rumah Joglo tuh kaya perahu kebalik. Setelah kite pikir-pikir lagi teryata kaga sama ya. Setiap rumah tuh pasti punya filosofi sendiri. Tapi, emang paling unik tuh rumah Betawi, soalnye di depan rumah suma ada makan, jadi nguburnya kaga jauh-jauh tinggal kubur depan rumah.

Topic: culture & heritage
Menurut elu, kehidupan dengan pasangan, sebaiknye kayak gimane? Kehidupan dengan pasangan entu alangkah nyamannye kalo akur, damai, tentram, dan selalu satu pendapat kan? Tapi nyatenye kehidupan dengan pasangan entu penuh tantangannye, kagak selalu mulus dan tentram, atau bahkan banyak konfliknye. Kenape aye bilang gitu? Soalnye ade cerita tentang pasangan yang udeh nikah selama 11 taonan. Akhir-akhir ini, kehidupan berpasangannye mereka lagi kagak baek bener. Hubungannye mereka lagi renggang. Mereka saling cuek dan asik ngurusin urusan pribadinye masing-masing. Mereka kalo di rumah cuma sekedar sapa asal, kagak ade lagi keakraban antara mereka. Kehidupan Lea – si isteri – dengan pasangannye entu bener-bener lagi kaku, dingin, dan kagak bikin nyaman. Anak pertamanye Lea yang udeh SD pun sadar kalo hubungan orang tuanye lagi kurang baek. Kehidupan Lea sama pasangannye bener-bener sepi, kagak ade bercandaan ataupun debat.

Topic: slice of life
Kalo udah mulai bisa berenti ngedumel, kita bisa bangkit, kita bisa ngelangkah lagi buat maju. Kalo kita udah bisa nahan dari dumelan, kita bisa ganti pake kata-kata yang baek. Kata-kata yang kita keluarin itu jadi doa buat diri kita sendiri. Kita inget-inget, kalo udah lewat waktunya, kita juga kagak bakal bisa balik lagi ke waktu itu. Paling kagak, kita masih bisa benerin pas kita mulai lagi dari awal. Keteledoran atawa kesalahan yang sebelomnya, bisa kita jadiin pelajaran. Jadinya, nanti kagak keulang lagi kesalahan yang sebelomnya. Terus, anggep aja masa-masa kayak gitu buat kita diem, buat kita istirahat bentar sembari mikir buat ke depannya. Jadi, kita kudu pikirin yang baek-baek aja.

Topic: business
Masjid Istiqlal saat ini sudah menjadi salah satu tempat wisata andalan di DKI Jakarta. Dengan kapasitas gedung induk dan balkon yang mampu menampung sekitar 61.000 orang, Istiqlal kerap menjadi tujuan utama bagi warga sekitar untuk beribadah ataupun pelancong untuk melihat kemegahan di dalamnya. Petugas protokol Masjid Istiqlal, Abu Hurairah Abdul Salam, menjelaskan, jemaah Istiqlal pada waktu shalat Jumat bisa mencapai 10.000 orang. Jika hari Jumat jatuh pada hari libur, jumlah jemaah pun bertambah dan mencapai 12.000 orang. Dengan jumlah jemaah sebanyak itu, penghasilan kotak amal atau sumbangan infak shalat Jumat yang diperoleh Istiqlal bisa mencapai hampir Rp 100 juta. "Itu hasil tromol Jumat ya. Kalau jatuhnya pada hari libur, jemaah bisa sampai lantai tiga.

Topic: religion
Siti Soraya Cassandra amè lakinyè, Dhira Narayana, kêpikir ngêjajal duniè bisnis, tapi bêlon ngêmilikin idè nyang danta. Di sisi laèn, mêrèka rêsah dêngan bêrbagè pêrmasalèhan lingkungan di masarakat. Akhirnyè mêrèka ngêmilikin kêsêmpêtan ngêgabungin duè minat ntu wayah bêkênalan dêngan pêngelolè lahan di Taman Wisata Situ Gintung 3, Ciputat, Tangêrang Sêlatan. Mêrèka ngolah lahan ntu ngêjadi kêbon bêlajar nyang mêrèka namèin Kêbun Kumara. Hasil nyang dicapèi Kêbun Kumara karang bukanlah tanpè liku. Sandra amè Dhira adalah pasangan nyang bêrbagi pêran. Sandra banyak bêgêrak dalêm pêndidikan amè pêlatian lingkungan, diè ngêmbangin program pêndidikan lingkungan di Kêbun Kumara, sêdêngkan Dhira lêbih banyak bêrtanggung jawab padè opêrasional kebon.

Topic: slice of life
Aye entu suka bener ngebadog aneka olahan ayam. Khususnye sih ayem goreng yang garing bener itu loh. Mau ayam gorengnye digoreng biasa ataupun ditepungin, selama entu ayam garing, aye bener-bener cinte! Ayam goreng yang warnanye agak kecokelatan, yang digoreng tanpa tepung tapi garing banget, baru mateng, masih anget, disediainnye bareng keriuk-keriuk garing, nasi pulen anget, sambel, dan macem-macem lalapan bener-bener jadi badogan favoritnye aye. Soalnye tuh, nikmat bener makan ayam goreng yang bumbunye ngeresep, garing, dicocol pake sambel, juga dimakan pake keriukan yang garing. Selaen ayam goreng model begono, aye juga demen banget sama ayam goreng ditepungin, yang ukurannye jadi agak lebih gede daripada ukuran aslinye. Kalo kite ngebadog entu ayam goreng baru mateng, beuh, garing keriuknye bukan maen enaknye! Pokoknye ayam goreng enak bener deh! Aye jadi laper gara-gara inget deskripsi badogan ayam satu entu.

Topic: food & beverages
Waktu taun 1993, Los Angeles Kings kalah ngelawan Montreal Canadiens di final Piala Stanley. Kekalahan itu micu rasa marah dari penggemar Kings. Abis itu, pada turun ke jalan ama mulai rusuh. Kagak cuman gitu, orang-orang yang rusuh itu mulai ngancurin barang-barang di situ. Gara-gara ada kerusuhan gitu, Canadiens ngerayain kemenangannya di dalem forum Montreal. Si orang-orang yang rusuh ini mecahin jendela, ngejarah toko, ngebakar mobil ama bangunan. Orang yang punya wewenang ngirim 980 petugas buat ngendaliin semuanya. Petugas itu nangkep ratusan orang. Ada 168 orang luka. Kerusuhan ini ngerusak fasilitas yang totalnya 2,5 dolar. Itu juga temasuk 47 mobil polisi. Dari 47 itu, ada lapan mobil yang ancur total.

Topic: sports